Document ID: /roh_data/filtered/fineweb-2-filterrobots_roh.jsonl.gz/69353

En ina resposta a la Confederaziun pretenda la regenza grischuna d'extender l'obligatori sin tantas spartas sco pussaivel. Perfin en il traffic public ed en stizuns vul ella examinar in tal obligatori. Las mesiras per proteger ils ospitals stoppian cuntanscher svelt la pli auta effizienza.
Perquai vegnia sulettamain en dumonda in obligatori da certificat extendì – u insumma nagin obligatori. In'excepziun vesa la regenza grischuna tar las scolas. Là na dovria nagin certificat, dentant be sch'i vegnia fatg regularmain tests da massa.